**ZAPISNIK**

s 25. sjednice Upravnog vijeća Dvora Trakošćan održane dana 20.12.2023. u Upravi Dvora Trakošćan s početkom u 12,40 sati.

Prisutni: dr.sc. Vesna Pascuttini Juraga, predsjednica

Andreja Srednoselec, zamjenica predsjednice

Ljerka Šimunić, članica

Ivan Mravlinčić, član

dr.sc. Goranka Horjan, ravnateljica

Tanja Ferćec, voditeljica računovodstva

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**D N E V N I M R E D O M**

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 24. sjednice Upravnog vijeća od 02.11.2023. godine |
| 3. | Usvajanje II. izmjena i dopuna Financijskog plana Dvora Trakošćan za 2023. godinu |
| 4. | Usvajanje II. izmjena i dopuna Plana nabave Dvora Trakošćan za 2023. godinu |
| 5. | Usvajanje III. izmjena i dopuna Financijskog plana Dvora Trakošćan za 2023. godinu |
| 6. | Usvajanje III. izmjena i dopuna Plana nabave Dvora Trakošćan za 2023. godinu |
| 7. | Usvajanje Plana nabave Dvora Trakošćan za 2024. godinu |
| 8. | Davanje Suglasnosti ravnateljici za pokretanje postupaka nabave i sklapanje ugovora |
| 9. | Obavijest o sklapanju ugovora za energetsku obnovu pomoćne zgrade Dvora Trakošćan i sklapanju ugovora za pružanje zaštitarskih usluga tjelesne zaštite osoba i imovine i usluga tehničke zaštite |
| 10. | Obavijest o isplati dodatka za uspješnost u radu zaposlenicima i donošenje Odluke o isplati dodatka za uspješnost u radu ravnateljici muzeja |
| 11. | Ostala pitanja |

**Ad 1.) Usvajanje dnevnog reda**

Predsjednica je zamolila članove da glasaju o usvajanju predloženog dnevnoga reda 25. sjednice.

**Zaključak: Upravno vijeće je jednoglasno usvojilo dnevni red.**

**Ad 2.) Usvajanje Zapisnika s 24. sjednice Upravnog vijeća od 02.11.2023. godine**

Predsjednica je zamolila članove Upravnog vijeća da na temelju uvida u zapisnik s 24. sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 24. sjednice Upravnog vijeća od**

**02.11.2023. godine.**

**Ad 3.) Usvajanje II. izmjena i dopuna Financijskog plana Dvora Trakošćan za 2023. godinu**

Voditeljica računovodstva Tanja Ferčec je članovima Upravnog vijeća detaljno izložila II. izmjene i dopune Financijskog plana Dvora Trakošćan za 2023. godinu sa sljedećim financijskim pokazateljima:

|  |  |  |
| --- | --- | --- |
| **PRIHODI** | **I. rebalans 2023.** | **II. rebalans 2023.** |
| **SVEUKUPNO** | **997.465,65** | **1.121.634,20** |
| **Donos** | 287.983,28 | 287.983,28 |
| **Odnos** | 245.567,97 | 312.512,75 |
| **RASPOLOŽIVO** | **1.039.880,96** | **1.097.104,73** |

|  |  |  |
| --- | --- | --- |
| **RASHODI** | **I. rebalans 2023.** | **II. rebalans 2023.** |
| **Ministarstvo kulture** |  | |
| Redovna djelatnost | 322.615,63 | 382.212,36 |
| Programska djelatnost | 312.214,38 | 312.214,38 |
| **Vlastiti prihodi** |  | |
| Redovna djelatnost | 204.054,12 | 215.737,06 |
| Programska djelatnost | 179.417,72 | 155.861,82 |
| **Ostali izvori** |  | |
| Pripravništvo | 21.579,11 | 21.579,11 |
| Žene nose svijet | 0,00 | 9.500,00 |
| **SVEUKUPNO** | **1.039.880,96** | **1.097.104,73** |

Po Financijskom planu Dvora Trakošćan za 2023. godinu koji je usvojen u rujnu 2022. godine planirano je ukupno 980.592,55 eura prihoda, a prema I. izmjenama i dopunama koje su usvojene u kolovozu 2023. godine ukupni prihodi su iznosili 997.465,65 eura. Prema II. izmjenama i dopunama ukupni planirani prihodi iznose 1.121.634,20 eura. Prema rekapitulaciji izvršenja proračuna za 2022. godinu te prema plaćenim troškovima i naplaćenim prihodima u 2023. godini prenijeli smo iznos od 287.983,28 eura, dok se za 2024. godinu planira odnos u iznosu od 312.512,75 eura.

Raspored ukupnih rashoda planiran je prema prihodima. Veće izmjene se odnose na pet novih zapošljavanja te na izložbu „Žene nose svijet.

**Zaključak: : Upravno vijeće je jednoglasno donijelo Odluku o usvajanju II. izmjena i dopuna**

**Financijskog plan Dvora Trakošćan za 2023. godinu.**

**Ad 4.) Usvajanje II. izmjena i dopuna Plana nabave Dvora Trakošćan za 2023. godinu**

Ravnateljica je članovima Upravnog vijeća izložila II. izmjene i dopune Plana nabave Dvora Trakošćan za 2023. godinu. U odnosu na I. izmjene i dopune Plana nabave Dvora Trakošćan za 2023. godinu dodan je jedan predmet nabave, a dio predmeta nabave se mijenjao i dopunjavao.

Dodan je predmet nabave izrade elaborata ocjene postojećeg stanja nosive konstrukcije za vrtlarsku kuću.

Mijenjali su se i dopunjavali sljedeći predmeti nabave: uredski materijal, materijal i sredstva za čišćenje i održavanje, usluge tekućeg i investicijskog održavanja, usluge promidžbe i informiranja, stručno usavršavanje zaposlenika, intelektualne i osobne usluge, održavanje računalnog programa, uredska oprema i namještaj, računalne usluge i opskrba prirodnim plinom.

**Zaključak: Upravno vijeće je jednoglasno donijelo Odluku o usvajanju II. izmjena i dopuna**

**Plana nabave Dvora Trakošćan za 2023. godinu.**

**Ad 5.) Usvajanje III. izmjena i dopuna Financijskog plana Dvora Trakošćan za 2023. godinu**

Voditeljica računovodstva Tanja Ferčec je članovima Upravnog vijeća detaljno izložila III. izmjene i dopune Financijskog plana Dvora Trakošćan za 2023. godinu sa sljedećim financijskim pokazateljima:

|  |  |  |
| --- | --- | --- |
| **PRIHODI** | **II. rebalans 2023.** | **III. rebalans 2023.** |
| **SVEUKUPNO** | **997.465,65** | **1.175.272,38** |
| **Donos** | 287.983,28 | 287.983,28 |
| **Odnos** | 245.567,97 | 376.718,91 |
| **RASPOLOŽIVO** | **1.039.880,96** | **1.086.536,75** |

|  |  |  |
| --- | --- | --- |
| **RASHODI** | **II. rebalans 2023.** | **III. rebalans 2023.** |
| **Ministarstvo kulture** |  | |
| Redovna djelatnost | 382.212,36 | 382.212,36 |
| Programska djelatnost | 312.214,38 | 312.214,38 |
| **Vlastiti prihodi** |  | |
| Redovna djelatnost | 215.737,06 | 235.311,80 |
| Programska djelatnost | 155.861,82 | 119.719,10 |
| **Ostali izvori** |  | |
| Pripravništvo | 21.579,11 | 21.579,11 |
| Žene nose svijet | 9.500,00 | 9.500,00 |
| Donacije | 0,00 | 6.000,00 |
| **SVEUKUPNO** | **1.097.104,73** | **1.086.536,75** |

Prema II. izmjenama i dopunama Financijskog plana Dvora Trakošćan za 2023. godinu ukupni planirani prihodi iznose 1.121.634,20 eura. Prema III. izmjenama i dopunama planirani su ukupni prihodi od 1.1175.272,38 eura. Prema rekapitulaciji izvršenja proračuna za 2022. godinu te prema plaćenim troškovima i naplaćenim prihodima u 2023. godini prenijeli smo iznos od 287.983,28 eura, dok se za 2024. godinu planira odnos u iznosu od 376.718,91 eura.

Sredstva Ministarstva kulture i medija nisu se mijenjala. Dodan je izvor 61 odnosno donacije (putovanje u Australiju). Raspored ukupnih rashoda planiran je prema prihodima.

**Zaključak: Upravno vijeće je jednoglasno donijelo Odluku o usvajanju III. izmjena i dopuna**

**Financijskog plan Dvora Trakošćan za 2023. godinu.**

**Ad 6.) Usvajanje III. izmjena i dopuna Plana nabave Dvora Trakošćan za 2023. godinu**

Ravnateljica je članovima Upravnog vijeća izložila III. izmjene i dopune Plana nabave Dvora Trakošćan za 2023. godinu. U odnosu na II. izmjene i dopune Plana nabave Dvora Trakošćan za 2023. godinu dodana su dva predmeta nabave, a dio predmeta nabave se mijenjao i dopunjavao.

Dodani su sljedeći predmeti nabave: konzultantske usluge za pripremu i provedbu javne nabave Energetske obnove pomoćne zgrade Dvora Trakošćana i konzultantske usluge za provedbu projekta Energetske obnove pomoćne zgrade Dvora Trakošćana.

Mijenjali su se i dopunjavali sljedeći predmeti nabave: usluge tekućeg i investicijskog održavanja, usluge promidžbe i informiranja, intelektualne i osobne usluge, grafičke i tiskarske usluge, uređaji, strojevi i oprema te izrada i nabava suvenira.

**Zaključak: Upravno vijeće je jednoglasno donijelo Odluku o usvajanju III. izmjena i dopuna**

**Plana nabave Dvora Trakošćan za 2023. godinu.**

**Ad 7.) Usvajanje Plana nabave Dvora Trakošćan za 2024. godinu**

Ravnateljica je članovima Upravnog vijeća izložila Plan nabave Dvora Trakošćan za 2024. godinu. Plan nabave za 2024. godinu biti će kompleksniji zbog više planiranih programa i aktivnosti. Plan je izrađen prema vrstama usluga, a planirano je više jednostavnih nabava jer se odnose na različite projekte.

**Zaključak: Upravno vijeće jednoglasno donijelo Odluku o usvajanju Plana nabave Dvora**

**Trakošćan za 2024. godinu.**

**Ad 8.) Davanje Suglasnosti ravnateljici za pokretanje postupaka nabave i sklapanje ugovora**

Temeljem članka 30. Statuta Muzeja Dvor Trakošćan Upravno vijeće Dvora Trakošćan daje suglasnost za pokretanje postupaka nabave i sklapanje ugovora sa sljedećim sadržajem:

„Članak 1.

Predmet ove Odluke je davanje suglasnosti za pokretanje postupaka jednostavnih nabava i postupaka javne nabave te sklapanje ugovora temeljem provedenih postupaka za nabavne kategorije kojima pojedinačna vrijednost iznosi više od 13.270,00 eura, a ne premašuje 39.810,00 eura prema Planu nabave za 2024. godinu.

Članak 2.

Sukladno Planu nabave za 2024. godinu, nabavne kategorije kojima pojedinačna vrijednost iznosi više od 13.270,00 eura su:

|  |  |  |
| --- | --- | --- |
| Evidencijski broj nabave: | Predmet nabave: | Procijenjena vrijednost (eur): |
| DP-1/2024 | Zaštitarske usluge tjelesne zaštite osoba i imovine i usluge tehničke zaštite | 80.000,00 |
| MV-1/2024 | Sanacija staza i drvenog stepeništa za pristup dvorcu | 130.384,00 |
| MV-2/2024 | Izrada projektne dokumentacije za osuvremenjavanje postava | 116.820,00 |
| MV-3/2024 | Izgradnja potpornjaka i upornajka mosta | 220.000,00 |
| MV-4/2024 | Energetska obnova pomoćne zgrade Dvora Trakošćan | 387.786,00 |
| JN-17/2024 | Izvođenje konzervatorsko-restauratorskih zahvata na zidnim tapetama | 16.628,00 |
| JN-21/2024 | Usluge izrade edukativnih multimedijalnih aplikacija i igara | 36.400,00 - više jednostavnih nabava |

Članak 3.

Prema procijenjenim vrijednostima iz članka 2. ove Odluke cijene nabavljenih radova i usluga će prelaziti vrijednost od 13.270,00 eura pa se, sukladno članku 30. Statuta Muzeja Dvor Trakošćan, Klasa: 011-01/23-01/2, Urbroj: 2186-13-2-02-23-1 od 02.11.2023. godine, daje suglasnost ravnateljici Muzeja za provođenje postupaka nabave i sklapanje ugovora.

Za nabavu radova i usluga iz članka 2. ove Odluke čija pojedinačna vrijednost premašuje iznos od 39.810,00 eura tražit će se suglasnost Osnivača, sve sukladno članku 30. Statuta Muzeja Dvor Trakošćan.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno dalo suglasnost ravnateljici za pokretanje**

**postupaka nabave i sklapanje ugovora.**

**Ad 9.) Obavijest o sklapanju ugovora za energetsku obnovu pomoćne zgrade Dvora**

**Trakošćan i sklapanju ugovora za pružanje zaštitarskih usluga tjelesne zaštite osoba i**

**imovine i usluga tehničke zaštite**

Ravnateljica je obavijestila članove Upravnog vijeća da je s Ministarstvom kulture i medija te Fondom za zaštitu okoliša i energetsku učinkovitost potpisan ugovor za energetsku obnovu pomoćne zgrade Dvora Trakošćan.

Također, ravnateljica je obavijestila članove Upravnog vijeća da je proveden postupak javne nabave za pružanje zaštitarskih usluga tjelesne zaštite osoba i imovine i usluga tehničke zaštite. Na natječaj je pristigla samo jedna ponuda tvrtke AKD-Zaštita d.o.o. s iznosom koji prelazi procijenjenu vrijednost nabave i iznose planirane za 2024. godinu. Ministarstvo kulture i medija je osiguralo iznos razlike od 33.126,80 eura s PDV-om stoga će se s navedenim ponuditeljem sklopiti ugovor.

**Zaključak: Upravno vijeće je primilo obavijest o sklapanju ugovora za energetsku obnovu**

**pomoćne zgrade Dvora Trakošćan i sklapanju ugovora za pružanje zaštitarskih**

**usluga tjelesne zaštite osoba i imovine i usluga tehničke zaštite.**

**Ad 10.) Obavijest o isplati dodatka za uspješnost u radu zaposlenicima i donošenje Odluke**

**o isplati dodatka za uspješnost u radu ravnateljici muzeja**

Ravnateljica je obavijestila članove Upravnog vijeća da će zaposlenicima biti isplaćen dodatak za uspješnost u radu za razdoblje od siječnja do studenog 2023. godine zbog otežanih uvjeta rada koji su uzrokovani nedostatnim brojem zaposlenih te povećanja opsega poslova zbog pokretanja novih projekata vezanih uz obnovu i promotivne aktivnosti muzeja. Ukupan iznos sredstava namijenjen za isplatu dodatka za uspješnost u radu za navedeno razdoblje iznosi 21.273,79 eura.

Odluku o isplati dodatka za uspješnost u radu ravnateljice sukladno Pravilniku o uvjetima, kriterijima i načinu korištenja vlastitih prihoda ostvarenih od obavljanja osnovne i ostale djelatnosti Dvora Trakošćan donosi Upravno vijeće. Odluka ima sljedeći sadržaj:

„Ovom Odlukom utvrđuje se isplata dodatka za uspješnost u radu za razdoblje 01.05.2023. do 30.11.2023. godine, ravnateljici Dvora Trakošćan Goranki Horjan.

Visinu dodatka za uspješnost u radu ravnateljice Dvora Trakošćan sukladno članku 12. stavak 3. Pravilnika donosi Upravno vijeće Dvora Trakošćan.

Ravnateljici Dvora Trakošćan Goranki Horjan utvrđuje se isplata dodatka za uspješnost u radu u bruto I iznosu u visini 2.567,21 eura.

Ova Odluka stupa na snagu prvi dan od njezina donošenja. „

**Zaključak: Upravno vijeće je jednoglasno donijelo Odluku o isplati dodatka za uspješnost u**

**radu ravnateljici muzeja.**

**Ad 11.) Ostala pitanja**

Pod točkom Ostala pitanja nije bilo rasprave.

Sjednica je završila s radom u 13.45 sati.

Klasa: 007-01/24-01/2

Urbroj: 2186-13-2-02-24-2

U Trakošćanu, 30.01.2024.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_